|  |  |  |  |  |  |
| --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
|  |  | **«РАСЛЫЙМ»****Татарстан Республикасы мәгариф һәм фән****министры****\_\_\_\_\_\_\_\_\_\_\_ И.Г.Һадиуллин****«\_\_\_» \_\_\_\_\_\_\_\_\_ 2021 нче ел** | **«РАСЛЫЙМ»****Татарстан Республикасы мәгариф һәм фән****министры****\_\_\_\_\_\_\_\_\_\_\_ И.Г.Һадиуллин****«\_\_\_» \_\_\_\_\_\_\_\_\_ 2020 нче ел** | **«РАСЛЫЙМ»****Татарстан Республикасы Премьер-министры урынбасары – министр****\_\_\_\_\_\_\_\_\_\_\_ Р.Т. Борһанов****«\_\_\_» \_\_\_\_\_\_\_\_\_ 2020 нче ел** |

 |

**Туган телдә белем бирү мәктәпләре укучылары өчен 2022 нче елда**

**туган (татар) телдән дәүләт йомгаклау аттестациясен уздыру**

 **материалларының күрсәтмә варианты**

**Демонстрационный вариант**

**контрольных измерительных материалов для проведения в 2022 году государственной итоговой аттестации (ГИА)**

**по родному (татарскому) языку для учащихся**

**школ с родным языком обучения**

разработан федеральным государственным автономным образовательным учреждением высшего образования

 «КАЗАНСКИЙ (ПРИВОЛЖСКИЙ) ФЕДЕРАЛЬНЫЙ УНИВЕРСИТЕТ»

подготовлен государственным бюджетным учреждением

«РЕСПУБЛИКАНСКИЙ ЦЕНТР МОНИТОРИНГА КАЧЕСТВА ОБРАЗОВАНИЯ»

утвержден МИНИСТЕРСТВОМ ОБРАЗОВАНИЯ И НАУКИ

РЕСПУБЛИКИ ТАТАРСТАН

**Имтихан эшенең күрсәтмә вариантына аңлатма**

2022 нче елгы дәүләт йомгаклау аттестациясе эше сочинение элементлары белән киңәйтелгән иҗади биремле изложение формасында тәкъдим ителә. Изложение имтихан бирүчеләрнең тыңланган текстка нигезләнеп, мөстәкыйль рәвештә мәгънәви бөтен, сөйләм бәйләнешлелеге һәм язу эзлеклелеге белән характерланган иҗади бирем башкаруына йөз тота. Киңәйтелгән изложение укучыларның лингвистик компетенциясе (тел материалы белән эшләгәндә, лингвистик белемнәрне куллана алуы, тел һәм сөйләмгә караган белеме, өйрәнгән материалны урынлы куллана белү күнекмәләре, шулай ук танып белү, төркемләү, татар теле дәресләрендә алган аналитик белем һәм күнекмәләр), тел компетенциясе (лексик, грамматик, стилистик, орфографик һәм пунктуацион нормаларны саклау осталыгы һәм күнекмәләре), коммуникатив (аралашу) компетенциясе (сөйләм эшчәнлегендә продуктив һәм рецептив күнекмәләрне үзләштерү дәрәҗәсе) тикшерелә.

Күрсәтмә вариант катнашучыга һәм киң җәмәгатьчелеккә дәүләт йомгаклау аттестациясе эшенең төзелеше, биремнең үзенчәлеге, аның формасы, катлаулылык дәрәҗәсе турында фикер йөртергә мөмкинлек бирә. Бу варианттагы биремне үтәүнең бәяләү критерийлары җавапның тулылыгы һәм дөрес язылышы таләпләре турында күзаллау тудыра.

Күрсәтмә вариант материаллары чыгарылыш сыйныф дәүләт йомгаклау аттестациясе эшенә әзерлек осталыгын булдырачак.

Демонстрационный вариант ГИА-9 по татарскому языку, 2022 год ТАТАР ТЕЛЕ (КОД ПРЕДМЕТА- 81) , IX класс

**Туган телдә белем бирү мәктәпләре укучылары өчен 2022 нче елда**

**туган (татар) телдән дәүләт йомгаклау аттестациясе**

**Эшне үтәү өчен күрсәтмә**

Татар телендә гомуми белем бирү оешмаларының IX сыйныфын тәмамлаучы укучыларга татар теленнән дәүләт йомгаклау аттестациясе эшен язу өчен 3 сәгать 55 минут вакыт бирелә. Бирем 1 өлештән тора. Укучылар текстны 2 тапкыр тыңлыйлар. Беренче тапкыр тыңлаганнан соң, уйлану өчен һәм караламада эшләү өчен вакыт бирелә (5 минут). Текстны икенче тапкыр тыңлаганнан соң, изложение язу эше башлана. Изложение биремдә күрсәтелгән проблемага бәйле сочинение элементлары белән киңәйтелә. Укучылар әлеге проблемага бәйле иҗади фикер йөртергә һәм үз фикерләрен дөрес, логик эзлеклелектә формалаштырырга тиеш.

Язма эшне башкару барышында орфографик сүзлекләрдән файдаланырга рөхсәт бирелә.

Караламадагы язулар тикшерелми!

Язма эш махсус төзелгән критерийлар буенча бәяләнә. Язма эшне хаталарсыз башкарып, югарырак балл җыярга тырышыгыз.

**Сезгә уңышлар телибез!**

|  |
| --- |
| ***Текстны тыңлагыз һәм киңәйтелгән изложение языгыз. Текстны тыңлагач, микротемаларны билгеләгез. Тулы текстның һәм андагы микротемаларның төп эчтәлеген бирергә кирәклеген истә тотып эшләгез. Сочинение изложение текстыннан соң, текстта күтәрелгән проблемага туры китереп башкарыла. Язма эшнең күләме 200 сүздән ким булмаска тиеш. Эшегезне чиста һәм танырлык итеп языгыз*.** |

Кояш кыздырып күтәрелде ул көнне офыктан. Абый күк байталын җигеп кайткан. Станциягә бара икән. Алдымдагы ботканы ике кабып бер йоттым да, тизрәк капка төбенә чыктым һәм арбаГа менеп утырдым.
Кузгалып киттек. Арба артыннан жиңелчә генә тузан күтәрелә, күк байтал башын чайкый-чайкый чаба.

Шул хут белән солы басуын да чыгып киттек, бодай кырына да барып кердек. Ерак үрләр артында станция биналары да шәйләнә бугай. Көннең дә болытлар исәбе сизелми. Эшләр болай тәгәрәсә, исән-имин барып җитеп, исән-имин әйләнеп тә кайтырбыз әле.

Станциядә эшне тиз тоттык. Кайтыр юл әйбәт кенә булыр кебек иде башта. Килгәндәге кебек үк җилдермәсә дә, ярыйсы гына юртырга керешкән иде күк байтал. Әмма бер мәлне салкынча җил исеп куйды, бодай кыры өстеннән олы күләгә шуышып үтте. Әле боларына артык исем китмәгән иде, инде баш очында ялтырап торган кояш тоныкланып калгач, дерт итеп киттем һәм тирә-ягыма күз салдым.

Нәкъ без менәсе үр артыннан дегет кебек кара болыт күтәрелеп килә. Кара, ничек зурая, кара, чит-читләре ничек кайнашып бөтерелә.
Әллә абый бөтенләй күрмичә дә утыра инде. Мин, кипкән иреннәремне ялый-ялый, абыйның кабыргасына төрттем.

– Ни бар? – диде абый ачу китергеч тынычлык белән.

– Яңгыр!..

– Булса соҢ, шикәр түгел, эремәбез, — диде абый минем якка күз дә салмыйча.

Эрүен эремәбез дә, дип уйлый башлаган гына идем, чытыр-р-р! Күкнең әллә ничә урыныннан җиргә таба утлы сөңгеләр кадалып төште.
Бөтен уйларым чәлпәрәмә килде. Зур ачылган күзләремне кая яшерергә белмичә, калтыранып утырдым да, башымны абый аркасына терәдем. Бер мизгелгә хәтта күңелем тынычланып киткәндәй булды.
Әмма ул да түгел, тагын чытыр-р-р! Баягыдан да хәтәррәк булды монысы.
Җил ярсыды да ярсыды. Акрын гына күзләремне ачып һавага карадым. Теге куркыныч болыт нәкъ безнең баш очына килеп җиткән. Хәзер ул баягы шикелле чем кара түгел, азрак сыекланган, ә үзе киңәйгәннән-киңәя бара.

Кара, җил нишли. Кара инде, бодай кыры нИчек айкала.
Йөзгә, күзләргә башта тузан килеп сыланды, аннары тузан дымланды, юешләнде һәм без күз ачкысыз су ташкыны эчендә калдык. Күлмәк, минут эчендә манма су булып, тәнгә ябышты. Безнең баш очында гына чытырдаулар секунд саен кабатланып тора.

Мин абыйның пинжәк чабуына башымны тыгып, мышык-мышык еларга тотынган гына идем**,** **–** бөтенләй якында гына коточкыч шартлау ишетелде. Күк байтал пошкыра-пошкыра атлаган җиреннән туктап калды, басуга таба карап, шомлы итеп кешнәп куйды.

– Абый! – дип чәрелдәдем мин һәм, үз-үземне белештермичә, арбадан сикереп төштем дә юл буендагы ызанга йөзтүбән капландым. Ызан төбеннән күбекләнеп гөрләвек ага иде. Тик мин аңа игътибар итмәдем.
Бермәлне кемдер иңемә кагылды. Абый икән. «Әйдә арба астына», – диде ул йомшак кына. Абый кай арададыр күк байталны туарып куйган, үзе һаман мине йолыккалый. «Тор, әйдә! Яңгыр агызып китә ич үзеңне, нишләп ятасың», – ди.

Абый мине өстерәп дигәндәй арба астына алып керде. Иңемә лычма су булган пинжәген япты һәм майкадан гына калган килеш арба астыннан тышка сузылып карады.

– Болыты сыекланды, уза, – диде ул һәм**,** нәрсәдер хәтеренә төшерергә теләгәндәй**,** бераз уйланып утырды. Кепкасын салып, бөтереп сыкты да минем башка чәпәде. Шул чагында гына мин аның күзләрендәге курку билгеләренә игътибар иттем, ул миңа абый булганга гына куркуын яшерергә тырышуын һәм яшерә алуын аңладым.

Әгәр дә абый урынында мин булып, минем урында кечкенә энекәшем булса?.. Әйе шул, мин дә нәкъ абый шикелле тыныч тотарга тырышыр идем үземне. Мин әнә шулай уйладым һәм чираттагы яшен җиргә төшеп югалганчы керфек тә какмый карап озаттым. (519 сүз) *(Фаил Шәфигуллин)*

***Чыганак****:* Фаил Шәфигуллинның “Мин дә үсәрмен әле” хикәясеннән өзек.

**Әгәр дә абый урынында мин булып, минем урында кечкенә энекәшем булса?.. Әйе шул, мин дә нәкъ абый шикелле тыныч тотарга тырышыр идем үземне.”~~,~~** –җөмләләрендә әйтелгән фикерне ничек аңлыйсыз? Шулар турында языгыз. Фикерегезне раслау өчен, матур әдәбияттан һәм тормыш тәҗрибәгездән **2 мисал** китерегез.

Язма эшнең күләме **200 сүздән** дә ким булмаска тиеш.

Язма эшне чиста һәм танырлык итеп языгыз.

Тыңланган текстка таянып язылмаган эшкә билге куелмый.

Текстның эчтәлеген аңлатмаларсыз язган һәм сочинение элементлары белән киңәйтмәгән очракта 0 балл куела.

|  |
| --- |
|  **Киңәйтелгән изложение өчен текст турында белешмә** |
| **Абзац номеры** | **Микротемалар (мәгънәви кисәкләр)** |
| 1 | Без абый белән станциягә киттек. |
| 2 | Кайтырга чыккач, көн болытлады. |
| 3 | Мин абыйга яңгыр килүе турында әйттем.  |
| 4 | Бик каты яшенле яңгыр, көчле җил башланды. |
| 5 | Мин куркудан ызанга сузылып яттым.  |
| 6 | Абый мине арба астына алып керде. |
| 7 | Абый урынында мин булсам, мин дә үземне тыныч тотарга тырышыр идем.  |

**Язма эшне бәяләү критерийлары**

|  |  |  |
| --- | --- | --- |
| **№** | **Критерий** | **Балл** |
| **ИК1** | **Изложениенең эчтәлеге** |  |
|  | Укучы тыңлаган текстның эчтәлеген тулы ачкан, анда яктыртылган **барлык** мәсьәләләр язмада урын алган. | 2 |
| Текстның эчтәлеге ачылган, **әмма** бер микротема төшеп калган (яки өстәлгән). | 1 |
| Текстның эчтәлеге ачылган, **әмма** бердән артык микротема төшеп калган (яки өстәлгән). | 0 |
| **ИК2** | **Изложениенең мәгънә бөтенлеге, бәйләнешле сөйләм һәм аның эзлеклелеге** |  |
|  | Укучының эшендә мәгънә бөтенлеге, сөйләмнең бәйләнешле һәм эзлекле булуы күзәтелә:* логик хаталар юк, эзлеклелек бозылмаган;
* текст кызыл юлларга дөрес бүленгән.
 | 2 |
| Эштә мәгънә бөтенлеге, сөйләмнең бәйләнешле һәм эзлекле булуы күзәтелә,**әмма** бер логик хата бар**яки** кызыл юлны билгеләүдә бер хата бар. | 1 |
| Эштә коммуникатив (аралашуга караган) мәгънә сакланган,**әмма** бердән артык логик хата**яки** кызыл юлны билгеләүдә ике хата җибәрелгән. | 0 |
| **ИК3** | **Эшнең композицион бөтенлеге** |  |
|  | Эш композицион яктан бөтен һәм төгәлләнгән, текст төзүдә хаталар юк. | 2 |
| Эш композицион яктан бөтен һәм төгәлләнгән, **ләкин** текст төзүдә 1 хатасы бар. | 1 |
| Текст төзүдә 2 яки күбрәк хатасы бар. | 0 |
| **ИК4** | **Дәлил-мисалларның булуы** |  |
|  | Укучы фикерен белдергән, дәлилләгән (**матур әдәбиятка караган 2 дәлил-мисал** китергән).  | 4 |
| Укучы **2 дәлил-мисал** китергән, шуларның **берсе матур әдәбиятка** карый. | 3 |
| Укучы фикерен белдергән, дәлилләгән (белеменә, тормыш тәҗрибәсенә таянып, 2 дән ким булмаган дәлил китергән) | 2 |
| Укучы **1 дәлил-мисал** китергән. | 1 |
| Укучы әлеге кисәкнең эчтәлеген аңлата торган дәлил-мисал китермәгән, **яки** укучы биремдәге цитатаны я аның бер өлешен дәлил-мисал итеп китергән. | 0 |
| **ИК1-ИК4 күрсәткечләре буенча изложение өчен җыела торган иң югары балл** | **10** |

**Игътибар!**

Әгәр изложениедә сочинение элементлары булмыйча, текстның эчтәлеге генә чагылыш тапса, бәяләүнең барлык критерийлары буенча (ИК1-ИК4) 0 балл белән бәяләнә.

**Язма эшнең грамоталылыгы һәм аның фактик төгәллеге** аерым бәяләнә (2 нче таблицаны кара).

*2 нче таблица*

|  |  |  |
| --- | --- | --- |
| **№** | **Укучы сөйләменең грамоталылыгын һәм фактик төгәллеген бәяләү критерийлары** |  |
| **ГК1** |  **Орфографик нормаларның үтәлеше** |  |
|  | Орфографик хаталары юк **яки** хатасы 1 дән артык түгел | 2 |
| 2-3 хата җибәрелгән  | 1 |
| Хаталарының саны 4 тән артык | 0 |
| **ГК2** |  **Пунктуацион нормаларның үтәлеше** |  |
|  | Пунктуацион хаталары юк **яки** хатасы 2 дән артык түгел | 2 |
| 3-4 хатасы бар | 1 |
| Хаталарының саны 5 тән артык  | 0 |
| **ГК3** |  **Грамматик нормаларның үтәлеше** |  |
|  | Грамматик хаталары юк **яки** 1 хатасы бар | 2 |
| 2 хатасы бар | 1 |
| Хаталарының саны 3 тән артык | 0 |
| **ГК4** |  **Сөйләм нормаларының үтәлеше** |  |
|  | Сөйләм хаталары юк **яки** хатасы 2 дән артык түгел | 2 |
| 3–4 хатасы бар | 1 |
| Хаталарының саны 5 тән артык | 0 |
| **ФК1** |  **Язма сөйләмнең фактик төгәллеге** |  |
|  | Материалны язмада бирүдә, шулай ук аңлауда һәм терминнар кулланылышында фактик хаталар юк. | 2 |
| Материалны язмада бирүдә яки терминнар кулланылышында 1 хата бар. | 1 |
| Материалны язмада бирүдә яки терминнар кулланылышында 2 хата бар. | 0 |
| **ГК1-ГК4, ФК1** **критерийлары буенча изложение өчен иң югары балл** | **10** |

Грамоталылыкны бәяләгәндә, **изложениенең күләмен** исәпкә алырга кирәк. Язма эшнең гомуми күләме 200 сүздән ким булмаска тиеш.

2 нче таблицада китерелгән нормативлар гомуми күләме 200 дән артык сүз булган изложениеләрне тикшерү өчен кулланыла.

Әгәр **изложениенең** гомуми күләме 150-199 сүз булса, ГК1-ГК4 критерийлары буенча 1 баллдан артык куелмый:

ГК – 1 буенча орфографик хаталар булмаса яки 1 тупас булмаган хата булганда 1 балл куела;

ГК – 2 буенча пунктуацион хаталар булмаса яки 1 тупас булмаган хата булганда 1 балл куела;

ГК – 3 буенча грамматик хаталар булмаганда 1 балл куела;

ГК – 4 буенча сөйләм хаталары булмаганда 1 балл куела.

Әгәр **изложениенең** гомуми күләме 100 сүздән артмаса, мондый эшләргә ГК1-ГК4 критерийлары буенча 0 балл куела.

Дәүләт йомгаклау аттестациясен тулаем башкару барышында җыярга мөмкин булган максималь балл – **20.**

**Имтихан эше өчен түбәндәге билгеләр куела:**

0-5 балл – «2» ле билгесе;

6-10 балл – «3» ле билгесе;

11-15 балл – «4» ле билгесе. Искәрмә: бу очракта укучы грамоталылык өчен (ГК1–ГК4 критерийлары) 4 баллдан кимрәк балл җыймаска тиеш. Әгәр укучы ГК1–ГК4 критерийлары буенча 4 баллдан кимрәк балл җыйса, «3» ле билгесе куела.

16-20 балл – «5» ле билгесе. Искәрмә: бу очракта укучы грамоталылык өчен (ГК1–ГК4 критерийлары) 6 баллдан кимрәк балл җыймаска тиеш. Әгәр укучы ГК1–ГК4 критерийлары буенча 6 баллдан кимрәк балл җыйса, «4» ле билгесе куела.